Транспорт на коне, предназначени за клане в Европейския съюз (писмена декларация) 
Председател
Искам да ви информирам, че писмена декларация 0054/2009, внесена от г-жа Lynne, г-жа Jędrzejewska и г-н Schlyter, относно транспорта на коне, предназначени за клане в Европейския съюз, беше подписана днес, 24 февруари 2010 г., от мнозинството от членовете на Парламента. Следователно съгласно член 124, параграф 4 от Правилника за дейността тя ще бъде предадена на съответните адресати и ще бъде публикувана в Приетите текстове на заседанието от 25 февруари 2010 г., като се посочат имената на подписалите.
Искаме да благодарим на авторите за внасянето на декларацията.
Elizabeth Lynne
Г-н председател, за нас е чудесна новина, че сме получили достатъчен брой подписи. Благодарим на всички за подписването на декларацията.
Председател
Бих искал да Ви уведомя, че аз нямах възможност да подпиша декларацията, но съм готов да го направя веднага.
